Палацава-паркавы комплекс Друцкіх-Любецкіх (Шчучын)

**Палацава-паркавы комплекс Друцкіх-Любецкіх** — помнік архітэктуры і садова-паркавага мастацтва XVIII — пачатку XX ст. у Шчучыне. Знаходзіцца ў паўночнай частцы места, на беразе ракі Тураўкі. Твор архітэктуры нэаклясыцызму. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс складаецца з мураваных палаца, гаспадарчых пабудоваў і парку (не захаваўся).

## Гісторыя

### Вялікае Княства Літоўскае
Сядзіба ў Шчучыне пачала фармавацца ў другой палове XVIII ст. на сродкі ўладальнікаў маёнтку Шчукаў паводле праекту архітэктара дэ Фленэрса.

### Пад уладай Расейскай імпэрыі
У пачатку XІX ст. маёнтак перайшоў да князёў Друцкіх-Любецкіх. У 1892—1895 гадох на заказ князя Ўладзіслава Друцкага-Любецкага (1864—1913) віленскі архітэктар Тадэвуш Раствароўскі (1860—1928) спраектаваў новы палацава-паркавы комплекс. З прычыны хваробы князя будаваньне ішло марудна.

### Найноўшы час

Каля 1921 году з вайсковай службы ў палац вярнуўся апошні ўладальнік маёнтку князь Ян Друцкі-Любецкі (1898—1990), які, аднак, ня здолеў цалкам скончыць аздобу інтэр’ераў.

За савецкім часам у палацы разьмяшчалася адміністрацыйная ўстанова. Па Другой сусьветнай вайне савецкія ўлады зьнішчылі парк дзеля будаваньня вайсковага жылога комплексу.

У пачатку ХХІ ст. праводзіліся рэстаўрацыйныя працы, і ў верасьні 2015 году палац адрылі наведнікам, у ім дзейнічае цэнтар дзіцячай творчасьці і краязнаўчы музэй.

## Архітэктура
Палац — помнік архітэктуры нэаклясыцызму. Гэта 2-павярховы прастакутны ў пляне будынак сымэтрычнай кампазыцыі на высокім цокалі. З агульнага аб’ёму з боку галоўнага фасада выдзяляюцца тры ўзаемазьвязаныя аб’ёмы. Цэнтральны аб’ём адсоўваецца зьлёгку ўсярэдзіну, утвараючы такім чынам мансарду ў выглядзе лёджыі з дзьвюма іянічнымі калёнамі, з бакоў — 2-павярховыя аб’ёмы, падзеленыя пілястрамі. Дах роўны, накрыты бляхай. Фасады пэрымэтрам завяршаюцца разьвітым карнізам, які аздабляе моцна прафіляваная ляпніна, і парапэтам з атыкам у цэнтры. Прастакутныя аконныя праёмы дэкаруюцца сандрыкамі, да ўваходу вядуць шырокія сходы.

Плян калідорны, мае нерэгулярны характар. Жылыя памяшканьні ў асноўным групаваліся ўздоўж галоўнага фасада і двух бакавых, а з паркавага фасада разьмяшчаліся парадныя памяшканьні. Інтэр’ер аздабляецца ў клясыцыстычнай манеры

## Парк
Вакол палаца быў парк рэгулярнага пляну (садавод Станіслаў Юндзіл).

## Галерэя

### Гістарычныя здымкі

Ščučyn, Drucki-Lubiecki. Шчучын, Друцкі-Любецкі (1901-14).jpg|да 1915 г.
Ščučyn, Drucki-Lubiecki. Шчучын, Друцкі-Любецкі (1901-14) (2).jpg|да 1915 г.
Ščučyn, Drucki-Lubiecki. Шчучын, Друцкі-Любецкі (1917).jpg|1917 г.


Ščučyn, Drucki-Lubiecki. Шчучын, Друцкі-Любецкі (1917) (2).jpg|1917 г.
Ščučyn, Drucki-Lubiecki. Шчучын, Друцкі-Любецкі (1917) (3).jpg|1917 г.
Ščučyn, Drucki-Lubiecki. Шчучын, Друцкі-Любецкі (1917) (4).jpg|1917 г.


Ščučyn, Drucki-Lubiecki. Шчучын, Друцкі-Любецкі (1919-39).jpg|да 1939 г.
Ščučyn, Drucki-Lubiecki. Шчучын, Друцкі-Любецкі (1930).jpg|1930 г.
Ščučyn, Drucki-Lubiecki. Шчучын, Друцкі-Любецкі (J. Piapkoŭski, 1930-39).jpg|1930-я гг.


### Сучасныя здымкі

Шчучын. Забудова 41.jpg|Агульны выгляд
Шчучын. Забудова 15.jpg|Фрагмэнт
Шчучын. Забудова 01.jpg|Былая гаспадарчая пабудова
Шчучын. Забудова 17.jpg|Інтэр'ер


## Заўвагі

## Крыніцы

## Літаратура
* 

## Вонкавыя спасылкі

* 

Катэгорыя:Шчучын